cákṣurvaí jamádagnirŕ̥ṣiryádenena jágatpáśyatyátho manute tásmāccákṣurjamádagnirŕ̥ṣiḥ prajā́patigr̥hītayā tvayéti prajā́patisr̥ṣṭayā tvayétyetaccákṣurgr̥hṇāmi prajā́bhya íti cákṣuḥ paścātprā́pādayata nānópadadhāti yé nānākāmāścákṣuṣi tāṃstáddadhāti sakŕ̥tsādayatyékaṃ taccákṣuḥ karotyátha yannā́nā sādáyeccákṣurha víchindyātsaìṣā trivr̥díṣṭakā tásyokto bándhuḥ